సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
సుకుమార్ సినిమాలో చెర్రీ పేరు, పాత్ర ఏంటో తెలుసా ?
సుకుమార్ డైరెక్షన్‌లో రామ్‌చరణ్ హీరోగా తెరకెక్కుతున్న చిత్రం షూటింగ్ ప్రస్తుతం కొల్లేరు సరస్సు పరిసరాల్లో..
| Updated:
Apr 23, 2017, 04:30PM IST
సుకుమార్ డైరెక్షన్&zwnj;లో రామ్&zwnj;చరణ్ హీరోగా తెరకెక్కుతున్న చిత్రం షూటింగ్ ప్రస్తుతం కొల్లేరు సరస్సు పరిసరాల్లో జరుగుతున్న సంగతి తెలిసిందే. ఈ సినిమాలో రామ్&zwnj;చరణ్ ఓ గ్రామీణ యువకుడి పాత్రలో నటిస్తున్నాడు అని తెలుసు కానీ ఆ పాత్ర తీరు తెన్నులేంటి, ఆ పాత్రకి సుకుమార్ పెట్టుకున్న పేరు ఏంటిది అనే విషయాలు మాత్రం ఇప్పటివరకు పెద్ద సీక్రెట్టే. అయితే, తాజాగా చెర్రీ పాత్ర, సినిమాలో అతడి పేరు బయటికి లీక్ అయ్యాయని తెలుస్తోంది. సినీవర్గాల అప్&zwnj;డేట్స్ ప్రకారం చెర్రీ ఈ సినిమాలో చిట్టిబాబుగా కనిపించనున్నాడు. కొల్లేరు పరిసరాల్లో చేపలు పట్టుకునే యువకుడిగా ఈ చిట్టిబాబు ఎంట్రీ వుంటుందని సమాచారం.
సినిమాలో పాత్రల తీరుతెన్నులకి తగిన ప్రాంతాన్ని ఎంచుకోవాలనే ఉద్దేశంతో సినిమాకు సూటయ్యే లొకేషన్స్ కోసం ఎక్కడెక్కడో వెతికి, వెతికి చివరికి రాజమండ్రి, కొల్లేరు పరిసరాలని ఎంచుకున్నట్టు టాక్. మైత్రి మూవీ మేకర్స్ నిర్మిస్తున్న ఈ సినిమాలో ఆది పినిశెట్టి విలన్ పాత్ర పోషిస్తున్నాడు. రామ్&zwnj;చరణ్, సమంత జంటగా నటిస్తున్న ఈ సినిమాకు డీఎస్పీ మ్యూజిక్ కంపోజ్ చేస్తున్నాడు.